b'\n_START_ARTICLE_\nPasirinkimo sandoris\n_START_PARAGRAPH_\nPasirinkimo sandoris (Opcionas)\xc2\xa0\xe2\x80\x93 finansinis instrumentas, kuris vienai jo \xc5\xa1aliai suteikia teis\xc4\x99 (bet ne pareig\xc4\x85) ateityje pirkti arba parduoti tam tikr\xc4\x85 turt\xc4\x85 ar finansin\xc4\xaf instrument\xc4\x85, kitai \xc5\xa1aliai tuo pa\xc4\x8diu metu tai yra \xc4\xafsipareigojimas t\xc4\x85 turt\xc4\x85 parduoti arba j\xc4\xaf nupirkti. Pavyzd\xc5\xbeiui, perkant \xc4\xafsigijimo opcion\xc4\x85 (angl. call option), \xc4\xafgyjama teis\xc4\x97 nusipirkti tam tikr\xc4\x85 turt\xc4\x85 ar finansin\xc4\xaf instrument\xc4\x85 nustatyta kaina, iki nustatyto laiko (arba nustatytu laiku) ateityje, t. y. iki opciono galiojimo pabaigos. Pardav\xc4\x97jo (angl. put) opcionas suteikia asmeniui teis\xc4\x99 parduoti turt\xc4\x85. U\xc5\xbe toki\xc4\x85 pasirinkimo teis\xc4\x99, viena \xc5\xa1alis moka kitai opciono premij\xc4\x85. Opcionas, kuris gali b\xc5\xabti vykdomas bet kuriuo metu sutarties galiojimo laikotarpiu, vadinamas amerikieti\xc5\xa1ku. Opcionai, kuri\xc5\xb3 sutartis gali b\xc5\xabti vykdoma paskutin\xc4\x99 opciono galiojimo dien\xc4\x85, vadinami europieti\xc5\xa1kais._NEWLINE_Yra daug metod\xc5\xb3, nustatan\xc4\x8di\xc5\xb3 teorin\xc4\x99 opciono vert\xc4\x99 jo sudarymo dien\xc4\x85, taip pat nustatan\xc4\x8di\xc5\xb3 j\xc5\xb3 kitimo tendencijas kei\xc4\x8diantis aplinkyb\xc4\x97ms. Tokie metodai (su tam tikru patikimumo laipsniu) padeda \xc4\xafvertinti ir valdyti rizik\xc4\x85, susijusi\xc4\x85 su opcionais.\n_START_SECTION_\nVertinimo modeliai\n_START_PARAGRAPH_\nOpciono vert\xc4\x97 gali b\xc5\xabti nustatoma \xc4\xafvairiais kiekiniais metodais, ta\xc4\x8diau paprastai naudojami Black-Scholes ir binominis opciono kainos nustatymo modelis.'